অর্ডোভিশিয়ান
অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।
কিম্ব্রি জাতি
কিম্ব্রি জাতি ছিল একটি প্রাচীন জার্মানীয় জাতি। এরা টেউটনদের সাথে মিলে প্রথম জার্মানীয় জাতি হিসেবে রোমান সাম্রাজ্য আক্রমণ করে। তারা প্রথম ১১৩ খ্রিস্টপূর্বাব্দে নোরিকুম অঞ্চলে (বর্তমান দক্ষিণ অস্ট্রিয়া অঞ্চলে) রোমানদের সংস্পর্শে আসে। কিম্ব্রিরা বহু যুদ্ধে জয়লাভ করে এবং ইতালি ধ্বংসের পাঁয়তারা করছিল। রোমান সেনানায়ক গাইয়ুস মারিয়ুস ১০১ খ্রিস্টপূর্বাব্দে তাদেরকে বর্তমান ইতালির ভেরচেল্লি নামক স্থানে পরাজিত করেন। যুদ্ধে পরাজয়ের পর কিম্ব্রি মহিলারা দাসত্ব থেকে পরিত্রাণের জন্য নিজেদের শিশুদের হত্যা করে ও নিজেরাও আত্মহত্যা করে।